Euroopa Liidu Teataja L 252 , 20/09/2002 Lk 0033 - 0036



Komisjoni otsus, 16. september 2002, millega sätestatakse nõukogu direktiivide 66/401/EMÜ, 66/402/EMÜ, 68/193/EMÜ, 92/33/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ alusel teatavate taimede seemne ja paljundusmaterjali võrdluskatsete kord (teatavaks tehtud numbri K(2002) 3350 all) (EMPs kohaldatav tekst) (2002/756/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud direktiiviga 2001/64/EÜ, [2] eriti selle artiklit 20, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [3] viimati muudetud direktiiviga 2001/64/EÜ, eriti selle artikli 20 lõiget 3, võttes arvesse nõukogu 9. aprilli 1968. aasta direktiivi 68/193/EMÜ viinamarjade vegetatiivse paljundusmaterjali turustamise kohta, [4] viimati muudetud direktiiviga 2002/11/EÜ, [5] eriti selle artikli 16 lõiget 3, võttes arvesse nõukogu 28. aprilli 1992. aasta direktiivi 92/33/EMÜ köögiviljade paljundus- ja istutusmaterjali, välja arvatud seemne turustamise kohta, [6] viimati muudetud komisjoni otsusega 2002/111/EÜ, [7] eriti selle artikli 20 lõiget 4, võttes arvesse nõukogu 13. juuni 2002. aasta direktiivi 2002/54/EÜ peediseemne turustamise kohta, [8] eriti selle artikli 26 lõiget 3, võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, [9] eriti selle artikli 43 lõiget 3, võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, [10] eriti selle artikli 20 lõiget 3, võttes arvesse nõukogu 13. juuni 2002. aasta direktiivi 2002/57/EÜ õli- ja kiudtaimede seemne turustamise kohta, [11] viimati muudetud direktiiviga 2002/68/EÜ, [12] eriti selle artikli 23 lõiget 3, ning arvestades järgmist: (1) Direktiividega 66/401/EMÜ, 66/402/EMÜ, 68/193/EMÜ, 92/33/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ nähakse ette, et komisjon peab sätestama seemne ja paljundusmaterjali ühenduse võrdluskatsete jaoks vajaliku korra. (2) Vähemalt teatavate valitud taimede puhul tuleks tagada katsetega hõlmatavate valimite piisav representatiivsus. (3) Kuna asjaomaste taimede seemneid toodetakse või turustatakse tavaliselt liikmesriikide territooriumil, peaksid liikmesriigid ühenduse võrdluskatsetes osalema, et teha nende põhjal nõuetekohased järeldused. (4) Seemnekartulitega võrdluskatsete tegemise kord hõlmab muu hulgas nõukogu 8. mai 2000. aasta direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [13] viimati muudetud komisjoni direktiiviga 2002/28/EÜ [14]) reguleerimisalasse kuuluvaid teatavaid kahjulikke organisme. (5) 2002. aastal koristatud paljundusmaterjalidega tuleks ühenduse võrdluskatsed läbi viia aastatel 2003–2004 ning samuti tuleks sätestada kõnealuste katsete üksikasjad. (6) Üle ühe aasta kestvate ühenduse võrdluskatsete puhul peaks pärast esimest aastat läbiviidavad katsete osad vajalike assigneeringute olemasolu korral heaks kiitma komisjon ilma alalise põllumajanduse, aianduse ja metsanduse seemnete ja paljundusmaterjali komiteega konsulteerimata. (7) Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 Ühenduse võrdluskatsed lisas loetletud taimede seemnete ja paljundusmaterjalidega viiakse läbi aastatel 2003–2004. 2003. aasta katsete maksimumkulud sätestatakse lisas. Katsete üksikasjad on sätestatud lisas. Artikkel 2 Ühenduse võrdluskatsetes osalevad kõik liikmesriigid, kuna lisas loetletud taimede seemneid ja paljundusmaterjali toodetakse või turustatakse tavaliselt nende territooriumil. Artikkel 3 Semnenkartulite hindamisel direktiivi 2000/29/EÜ alusel peab iga laborikatseteks saadetav proov olema kodeeritud asutuse poolt, kes vastutab ühenduse talituste vastutusel katsete läbiviimise eest. Kui proovide puhul kinnitatakse nakatumist mis tahes asjakohase kahjuliku organismiga, võetakse ühenduse taimetervise korra alusel nõutavad meetmed. Sellised meetmed ei piira ühenduse võrdluskatsete kinnitatud tulemuste ja järelduste aastaaruannete uurimise suhtes kohaldatavate üldtingimuste kohaldamist. Artikkel 4 Sõltuvalt eelarveliste vahendite olemasolust võib komisjon teha otsuse lisas sätestatud katsete jätkamise kohta 2004. aastal. Sel viisil jätkatud katse maksimumkulud ei ületa lisas täpsustatud summat. Artikkel 5 Käesolev otsus on adresseeritud liikmesriikidele. Brüssel, 16. september 2002 Komisjoni nimel komisjoni liige David Byrne [1] EÜT 125, 11.7.1966, lk 2298/66. [2] EÜT L 234, 1.9.2001, lk 60. [3] EÜT 125, 11.7.1966, lk 2309/66. [4] EÜT L 93, 17.4.1968, lk 15. [5] EÜT L 53, 23.2.2002, lk 20. [6] EÜT L 157, 10.6.1992, lk 1. [7] EÜT L 41, 13.2.2002, lk 43. [8] EÜT L 193, 20.7.2002, lk 12. [9] EÜT L 193, 20.7.2002, lk 33. [10] EÜT L 193, 20.7.2002, lk 60. [11] EÜT L 193, 20.7.2002, lk 74. [12] EÜT L 195, 24.7.2002, lk 32. [13] EÜT L 169, 10.7.2000, lk 1. [14] EÜT L 77, 20.3.2002, lk 23. -------------------------------------------------- LISA 2003. aastal läbiviidavad katsed Liik | Vastutav asutus | Hinnatavad tingimused | Proovide arv | Maksumus (eurodes) | Gramineae | NAK Emmeloord (NL) | Sordiehtsus ja -puhtus (välikatse) Seemne väline kvaliteet (laboratoorne katse) | 230 | 11600 | Zea mays | ENSE Milano (I) | Sordiehtsus ja -puhtus (välikatse) Seemne väline kvaliteet (laboratoorne katse) | 80 | 14400 | Triticum aestivum | DFE Merelbeke (B) | Sordiehtsus ja -puhtus (välikatse) Seemne väline kvaliteet (laboratoorne katse) | 120 | 7100 | Solanum tuberosum | DGPC Oeiras (P) | Sordiehtsus ja -puhtus (välikatse) Taimetervis (ring-/pruunmädanik/kartuli värtnaviroid) (laboratoorne katse) | 250 | 51900 | Glycine max | ENSE Milano (I) | Sordiehtsus ja -puhtus (välikatse) | 50 | 8000 | Brassica napus | NIAB Cambridge (UK) | Sordiehtsus ja -puhtus (välikatse) Seemne väline kvaliteet (laboratoorne katse) | 120 | 25600 | Helianthus annuus | ETSI Madrid (E) | Sordiehtsus ja -puhtus (välikatse) Seemne väline kvaliteet (laboratoorne katse) | 80 | 64600 | Hordeum vulgare Triticum aestivum Lolium Perenne Brassica napus Beta vulgaris | BFL Vienna (A) | Seemne väline kvaliteet (laboratoorne katse) komisjoni otsuse 98/320/EÜ alusel | 300 | 22300 | Lycopersicon lycopersicum | ENSE Milano (I) | Sordiehtsus ja -puhtus (välikatse) Seemne väline kvaliteet (laboratoorne katse) | 70 | 13300 | Allium ascalonicum | NAKT Roelofarendsveen (NL) | Sordiehtsus ja -puhtus (välikatse) Taimetervis (laborikatse) | 70 | 20400 | Vitis vinifera | ISV Conegliano Veneto | Sordiehtsus ja -puhtus (välikatse) Taimetervis (laborikatse) | 102 | 34600 | Üldmaksumus | 273800 | Liik | Vastutav asutus | Hinnatavad tingimused | Proovide arv | Maksumus (eurodes) | Gramineae | NAK Emmeloord (NL) | Sordiehtsus ja -puhtus (välikatse) Seemne väline kvaliteet (laboratoorne katse) | 230 | 27000 | Triticum aestivum | DFE Merelbeke (B) | Sordiehtsus ja -puhtus (välikatse) Seemne väline kvaliteet (laboratoorne katse) | 120 | 16700 | Brassica napus | NIAB Cambridge (UK) | Sordiehtsus ja -puhtus (välikatse) Seemne väline kvaliteet (laboratoorne katse) | 120 | 11000 | Allium ascalonicum | NAKT Roelofarendsveen (NL) | Sordiehtsus ja -puhtus (välikatse) Taimetervis (laborikatse) | 70 | 25000 | Üldmaksumus | 79700 | --------------------------------------------------